Yorgen Fenech, Joseph u Nicholas Cachia tpoġġew taħt att ta' akkuża fuq ħasil tal-flus. Fenech huwa akkużat ukoll b'kompliċità fl-assassinju tal-ġurnalista Daphne Caruana Galizia, u se jgħaddi ġuri dwaru. Hemm każ ieħor kontra Fenech fuq xiri ta' armi u munizzjon. Ilbieraħ il-Maġistrat Donatella Frendo Dimech esprimiet dubji dwar il-każ preżentat mill-Prosekuzzjoni kontra Fenech, li qed jiġi akkużat b'ħasil ta' €45,000 mill-kumpanija Glimmer Limited, li kienet tiegħu u ta' zijuh Ray Fenech. Madankollu, il-Maġistrat illum qalet li hemm biżżejjed evidenza biex l-imputati jitqiegħdu taħt att ta' akkuża. Hi u taqra d-digriet tagħha llum, il-Maġistrat qalet li l-attività kriminali għadha ma ġietx identifikata, iżda nnutat li f'dan l-istadju l-Qorti sempliċiment trid tara jekk hemmx lok għal każ kontra l-imputati. Hija kkonkludiet li fil-fatt, hemm biżżejjed indikazzjoni għal dan. Minuta b'minuta mill-qorti… Il-waranofsinhar it-tajjeb! Il-Maġistrat sabet biżżejjed provi biex tpoġġi lil Yorgen Fenech taħt att ta' akkuża fuq ħasil tal-flus u frodi. L-avukati ta' Fenech joħorġu mill-awla. Dak kollox dwar Fenech illum. Jiddaħħlu l-missier u l-iben Cachia , akkużati wkoll b'ħasil tal-flus. Il-Maġistrat Donatella Frendo Dimech taqra d-digriet tagħha dwar l-imputati. Tiddeċiedi li hemm biżżejjed evidenza biex huma jitpoġġew taħt att ta' akkuża. Il-kawża se tkompli fid-19 t'Ottubru. Grazzi talli qrajtu din il-bloggata qsajra. Il-kumplament tal-ġurnata t-tajba! Sephora Francalanza Dawn l-akkużi huma marbuta mal-kumpanija lokali Glimmer Limited, u ma' Fenech qed jitressqu erba' persuni oħra, il-missier u l-iben Joseph u Nicholas Cachia, u Patrick Demanuele u Anthony Farrugia magħruf bħala l-Buddy, li wkoll wieġbu mhux ħatja tal-akkużi. Is-seduta tal-bieraħ "Il-prosekuzzjoni ma tistax tiddetermina akkużi ċari kontra Yorgen Fenech" Il-Prosekuzzjoni qed titmexxa mill-Avukati Dr Marthese Grech u Dr Cinzia Azzopardi Alamango mill-Uffiċċju tal-Avukat Ġenerali, assistiti mill-Ispettur Brian Paul Camilleri mid-Dipartiment tal-Investigazzjonijiet tar-Reati Finanzjarji. Yorgen Fenech huwa rappreżentat mill-Avukati Charles Mercieca, Gianluca Caruana Curran u Marion Camilleri. Meta tressqu l-ewwel darba fuq dan il-każ Yorgen Fenech iwieġeb mhux ħati ta' frodi u ħasil ta' flus Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613848692da37_rand.td-a-rec-img{text-align:left}.td_uid_3_613848692da37_rand.td-a-rec-img img{margin:0 auto 0 0}